بورسالاردا خام نفتین قیمت‌لرینده جدی دییشیک‌لیک اولماییب.
"برنت" مارکا‌لی نفت اؤتن گون سحر ساعت‌لاریندا قئیده آلینان قیمته - 73،18 دو‌لارا ساتیلیر. غربی تگزاس نفتی ایسه 30 سنت باهالاشیب WTI نفتی حاضردا 67،83 دو‌لاردان تکلیف اولونور.
امریکادا دونن آچیق‌لانان رسمی  راپورا گؤره، نفت ذخیره لرینده اؤتن هفته ژانویه آیین‌دان بو یانا ان بؤیوک چوخالما قئیده آلینیب. دونالد ترامپ بؤیوک نفت ایخراجاتچی‌سی ایرانلا ایمضا‌لانان نوکلئر راضیلاشماسیندان چیخیب-چیخماماقلا باغلی قرارینی می ین 12-ده آچیقلایا‌جاق. اگر ایرانا تطبیق اولونان تحریملر داوام ائتسه و امریکا موقاویله‌دن چیخسا، قیمت‌لرده باهالاشما باش وئره بیلر.
دیگر طرف‌دن اوپک و روسیا دا داخیل اولماقلا ذخیره لری آزالتماقلا باغلی راضیلاشمایا ایمضا آتان اؤلکه‌لر اساس هدفه چاتسا دا، بو سیاست‌لی داوام ائتدیرمک فیکرینده‌دیرلر.
